**บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**วันที่ 31 มีนาคม 2567**

**1. ข้อมูลทั่วไป**

บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (“บริษัท”) เป็นบริษัทมหาชนและมีภูมิลำเนาในประเทศไทย ธุรกิจหลักของบริษัทคือให้บริการติดตั้งงานระบบโทรคมนาคม ที่อยู่ตามที่จดทะเบียนของบริษัทอยู่ที่ 393 อาคาร ดี.เค.เจ. ชั้น 5 ถนนสุคนธสวัสดิ์ แขวงลาดพร้าว เขตลาดพร้าว กรุงเทพมหานคร

เมื่อวันที่ 15 กันยายน 2560 ตลาดหลักทรัพย์แห่งประเทศไทยได้อนุญาตให้หุ้นสามัญของบริษัท เป็นหลักทรัพย์จดทะเบียนในตลาดหลักทรัพย์ เอ็ม เอ ไอ (MAI) และเมื่อวันที่ 18 ตุลาคม 2566 ตลาดหลักทรัพย์แห่งประเทศไทยอนุญาตให้ย้ายหลักทรัพย์เข้าซื้อขายในตลาดหลักทรัพย์ (SET)

**2. หลักเกณฑ์ในการจัดทำงบการเงิน**

2.1 หลักเกณฑ์ในการจัดทำงบการเงินระหว่างกาล

งบการเงินระหว่างกาลนี้ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล และตามข้อกำหนดของคณะกรรมการกำกับหลักทรัพย์และตลาดหลักทรัพย์ (ก.ล.ต.) ไทย ซึ่งได้กำหนดเพื่อเป็นการให้ข้อมูลเพิ่มเติมจากงบการเงินประจำปีที่นำเสนอครั้งล่าสุด โดยเน้นการให้ข้อมูลเพิ่มเติมที่เป็นปัจจุบันเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว งบการเงินระหว่างกาลนี้ควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2566

งบการเงินระหว่างกาลนี้ได้จัดทำขึ้นโดยใช้เกณฑ์ราคาทุนเดิมเว้นแต่จะได้เปิดเผยเป็นอย่างอื่นในนโยบายการบัญชี

งบการเงินระหว่างกาลฉบับภาษาไทยเป็นงบการเงินฉบับที่บริษัทใช้เป็นทางการตามกฎหมาย งบการเงินฉบับภาษาอังกฤษแปลมาจากงบการเงินฉบับภาษาไทยดังกล่าว

2.2 เกณฑ์ในการจัดทำงบการเงินรวม

ก) งบการเงินรวมนี้ได้จัดทำขึ้นโดยรวมงบการเงินของบริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) (ซึ่งต่อไปนี้เรียกว่า “บริษัท”) และบริษัทย่อย (ซึ่งต่อไปนี้เรียกว่า “บริษัทย่อย”) ดังต่อไปนี้

| ชื่อบริษัท |  | ลักษณะธุรกิจ |  | จัดตั้งขึ้น |  | อัตราร้อยละของการถือหุ้น |
| --- | --- | --- | --- | --- | --- | --- |
|  |  | ในประเทศ |  | ณ วันที่ 31 มีนาคม 2567 |
| บริษัท เอ็กซ์เปิร์ท เอ็นจิเนียริ่ง แอนด์ คอมมูนิเคชั่น จำกัด |  | ประกอบกิจการให้บริการ  ติดตั้งอุปกรณ์สื่อสาร |  | ไทย |  | ร้อยละ 51 |

ข) บริษัทจะถือว่ามีการควบคุมกิจการที่เข้าไปลงทุนหรือบริษัทย่อยได้ หากบริษัทมีสิทธิได้รับหรือมีส่วนได้เสียในผลตอบแทนของกิจการที่เข้าไปลงทุน และสามารถใช้อำนาจในการสั่งการกิจกรรมที่ส่งผลกระทบอย่างมีนัยสำคัญต่อจำนวนเงินผลตอบแทนนั้นได้

ค) บริษัทนำงบการเงินของบริษัทย่อยมารวมในการจัดทำงบการเงินรวมตั้งแต่วันที่บริษัทมีอำนาจในการควบคุมบริษัทย่อยจนถึงวันที่บริษัทสิ้นสุดการควบคุมบริษัทย่อยนั้น

ง) งบการเงินของบริษัทย่อยได้จัดทำขึ้นโดยใช้นโยบายการบัญชีที่สำคัญเช่นเดียวกันกับของบริษัท

จ) ยอดคงค้างระหว่างบริษัทและบริษัทย่อย รายการค้าระหว่างกันที่มีสาระสำคัญได้ถูกตัดออกจากงบการเงินรวมนี้แล้ว

ฉ) ส่วนของผู้มีส่วนได้เสียที่ไม่มีอำนาจควบคุม คือ จำนวนกำไรหรือขาดทุนและสินทรัพย์สุทธิของบริษัทย่อยส่วนที่ไม่ได้เป็นของบริษัท และแสดงเป็นรายการแยกต่างหากในส่วนของกำไรหรือขาดทุนรวมและส่วนของผู้ถือหุ้นในงบแสดงฐานะการเงินรวม

2.3 บริษัทจัดทำงบการเงินเฉพาะกิจการ โดยแสดงเงินลงทุนในบริษัทย่อยตามวิธีราคาทุน

2.4 มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด บริษัทและบริษัทย่อยได้นำมาตรฐานการรายงานทางการเงินฉบับปรับปรุง 2566 มาถือปฏิบัติ ซึ่งการปรับปรุงนี้เป็นการปรับปรุงเพื่อให้มาตรฐานการรายงานทางการเงินมีความชัดเจนและมีความเหมาะสมมากยิ่งขึ้น โดยจะมีผลบังคับใช้สำหรับงบการเงินรอบระยะเวลาบัญชีที่เริ่มในหรือหลังวันที่ 1 มกราคม 2567

การนำมาตรฐานการรายงานทางการเงินดังกล่าวมาถือปฏิบัติไม่มีผลกระทบอย่างเป็นสาระสำคัญต่องบการเงินในงวดปัจจุบัน

2.5 นโยบายบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2566

**3. รายการธุรกิจกับบุคคลที่เกี่ยวข้องกัน**

ในระหว่างงวด บริษัทและบริษัทย่อยมีรายการธุรกิจที่สำคัญกับบุคคลที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบริษัทย่อยและบุคคลที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

|  |  | | |  |  | | |  | (หน่วย: ล้านบาท) |
| --- | --- | --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | | | |  | |
|  | งบการเงินรวม | | |  | งบการเงินเฉพาะกิจการ | | |  | นโยบายการกำหนดราคา |
|  | 2567 |  | 2566 |  | 2567 |  | 2566 |  |  |
| รายการธุรกิจกับบริษัทย่อย |  |  |  |  |  |  |  |  |  |
| รายได้จากการขายและบริการ | - |  | - |  | 16.93 |  | - |  | ราคาตามสัญญา |

ยอดคงค้างระหว่างบริษัทและบริษัทย่อย ณ วันที่ 31 มีนาคม 2567 และวันที่ 31 ธันวาคม 2566 มีรายละเอียดดังนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| ลูกหนี้การค้า – กิจการที่เกี่ยวข้องกัน (หมายเหตุ 4) | - |  | - |  | 16.18 |  | - |
| ลูกหนี้อื่น – กิจการที่เกี่ยวข้องกัน (หมายเหตุ 4) | - |  | - |  | - |  | 0.05 |
| สินทรัพย์ที่เกิดจากสัญญา-กิจการที่เกี่ยวข้องกัน (หมายเหตุ 5) | - |  | - |  | 1.80 |  | - |

ค่าตอบแทนกรรมการและผู้บริหาร

สำหรับงวดสามเดือนสิ้นสุดวันที่ 31 มีนาคม 2567 และ 2566 บริษัทและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | สำหรับงวดสามเดือนสิ้นสุดวันที่ 31 มีนาคม | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2567 |  | 2566 |  | 2567 |  | 2566 |
| ผลประโยชน์ระยะสั้น | 9.04 |  | 9.63 |  | 8.22 |  | 8.76 |
| ผลประโยชน์หลังออกจากงาน | 0.52 |  | 0.64 |  | 0.43 |  | 0.56 |

**4. ลูกหนี้การค้าและลูกหนี้หมุนเวียนอื่น**

|  |  | | | |  | (หน่วย: พันบาท) | | |
| --- | --- | --- | --- | --- | --- | --- | --- | --- |
|  | งบการเงินรวม | | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 | |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| ลูกหนี้การค้า - กิจการที่ไม่เกี่ยวข้องกัน |  | |  |  |  |  |  |  |
| อายุหนี้คงค้างนับจากวันที่ถึงกำหนดชำระ |  | |  |  |  |  |  |  |
| ยังไม่ถึงกำหนดชำระ | 137,628 | |  | 178,681 |  | 137,017 |  | 176,620 |
| ค้างชำระ |  | |  |  |  |  |  |  |
| ไม่เกิน 3 เดือน | 292,846 | |  | 300,175 |  | 268,387 |  | 286,575 |
| 3 - 6 เดือน | 105,299 | |  | 93,396 |  | 104,759 |  | 86,191 |
| 6 - 12 เดือน | 161,857 | |  | 149,008 |  | 154,652 |  | 149,008 |
| มากกว่า 12 เดือน | 16,214 | |  | 4,490 |  | 16,214 |  | 4,490 |
| รวมลูกหนี้การค้า - กิจการที่ไม่เกี่ยวข้องกัน | 713,844 | |  | 725,750 |  | 681,029 |  | 702,884 |
| ลูกหนี้การค้า - กิจการที่เกี่ยวข้องกัน | - | |  | - |  | 16,183 |  | - |
| รวมลูกหนี้การค้า | 713,844 | |  | 725,750 |  | 697,212 |  | 702,884 |
| หัก: ผลขาดทุนทางด้านเครดิตที่คาดว่าจะเกิดขึ้น | | - |  | - |  | - |  | - |
| รวมลูกหนี้การค้า- สุทธิ | 713,844 | |  | 725,750 |  | 697,212 |  | 702,884 |
| ลูกหนี้หมุนเวียนอื่น |  | |  |  |  |  |  |  |
| ลูกหนี้อื่น - กิจการที่เกี่ยวข้องกัน | - | |  | - |  | - |  | 54 |
| เงินทดรองจ่าย | 317 | |  | 91 |  | 317 |  | 91 |
| อื่นๆ | 5 | |  | 8 |  | 5 |  | 8 |
| รวมลูกหนี้หมุนเวียนอื่น | 322 | |  | 99 |  | 322 |  | 153 |
| รวมลูกหนี้การค้าและลูกหนี้หมุนเวียนอื่น | 714,166 | |  | 725,849 |  | 697,534 |  | 703,037 |

ณ วันที่ 31 มีนาคม 2567 และวันที่ 31 ธันวาคม 2566 บริษัทมีลูกหนี้การค้าที่เป็นหน่วยงานรัฐวิสาหกิจ จำนวนเงิน 16.21 ล้านบาท และ 4.49 ล้านบาท ตามลำดับ ซึ่งค้างชำระมากกว่า 12 เดือน โดยฝ่ายบริหารเชื่อว่าไม่มีความเสี่ยงในการเก็บหนี้

**5. สินทรัพย์ที่เกิดจากสัญญา/หนี้สินที่เกิดจากสัญญา**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| สินทรัพย์ที่เกิดจากสัญญา |  |  |  |  |  |  |  |
| - ส่วนที่จัดเป็นสินทรัพย์หมุนเวียน- กิจการที่ไม่เกี่ยวข้องกัน | 372,139 |  | 396,044 |  | 350,147 |  | 382,784 |
| - ส่วนที่จัดเป็นสินทรัพย์หมุนเวียน-กิจการที่เกี่ยวข้องกัน | - |  | - |  | 1,802 |  | - |
| รวม ส่วนที่จัดเป็นสินทรัพย์หมุนเวียน | 372,139 |  | 396,044 |  | 351,949 |  | 382,784 |
| * ส่วนที่จัดเป็นสินทรัพย์ไม่หมุนเวียน | - |  | 31,231 |  | - |  | 31,231 |
| รวมสินทรัพย์ที่เกิดจากสัญญา | 372,139 |  | 427,275 |  | 351,949 |  | 414,015 |

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| หนี้สินที่เกิดจากสัญญา |  |  |  |  |  |  |  |
| - ส่วนที่จัดเป็นหนี้สินหมุนเวียน | 278,153 |  | 298,371 |  | 278,153 |  | 298,371 |
| * ส่วนที่จัดเป็นหนี้สินไม่หมุนเวียน | 25,158 |  | 57,477 |  | 25,158 |  | 57,477 |
| รวมหนี้สินที่เกิดจากสัญญา | 303,311 |  | 355,848 |  | 303,311 |  | 355,848 |

สินทรัพย์ที่เกิดจากสัญญาเกิดจากบริษัทและบริษัทย่อยรับรู้รายได้จากการปฏิบัติตามภาระที่ต้องปฏิบัติตามสัญญาก่อนที่จะรับชำระหรือถึงกำหนดชำระตามสัญญา ณ วันสิ้นรอบระยะเวลารายงาน จากการพิจารณาการจัดกลุ่มอายุสินทรัพย์ที่เกิดจากสัญญา สินทรัพย์ที่เกิดจากสัญญาโดยส่วนใหญ่เป็นงานโครงการจากรัฐวิสาหกิจเกิดจากลักษณะงานโครงการเป็นงานระยะยาวที่บริษัทและบริษัทย่อยเป็นผู้รับงานเหมาช่วง ซึ่งบริษัทและบริษัทย่อยพิจารณาว่าสินทรัพย์ที่เกิดจากสัญญาดังกล่าวมีความเสี่ยงด้านเครดิตต่ำ จึงพิจารณาไม่บันทึกค่าเผื่อผลขาดทุนด้านเครดิต

ณ วันที่ 31 มีนาคม 2567 งบการเงินรวมและงบการเงินเฉพาะกิจการมียอดคงเหลือของรายได้ค่าบริการค้างรับที่คาดว่าจะเรียกชำระภายในหนึ่งปี จำนวน 372.14 ล้านบาท และ 351.95 ล้านบาท ตามลำดับ

ณ วันที่ 31 ธันวาคม 2566 งบการเงินรวมและงบการเงินเฉพาะกิจการมียอดคงเหลือของรายได้ค่าบริการค้างรับที่คาดว่าจะเรียกชำระภายในหนึ่งปี จำนวน 396.04 ล้านบาท และ 382.78 ล้านบาท ตามลำดับ และคาดว่าจะเรียกชำระหลังจากหนึ่งปีจำนวน 31.23 ล้านบาท

สินทรัพย์ที่เกิดจากสัญญาและหนี้สินที่เกิดจากสัญญา มีรายละเอียดดังต่อไปนี้

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | 983,723 |  | 1,379,002 |  | 930,467 |  | 1,338,544 |
| หัก: มูลค่างานที่เรียกเก็บ | (611,584) |  | (951,727) |  | (578,518) |  | (924,529) |
| สินทรัพย์ที่เกิดจากสัญญา | 372,139 |  | 427,275 |  | 351,949 |  | 414,015 |
|  |  |  |  |  |  |  |  |
| เงินรับล่วงหน้าที่เรียกเก็บตามสัญญา | 846,832 |  | 941,868 |  | 846,832 |  | 941,868 |
| หัก: การรับรู้รายได้ตามระดับความก้าวหน้า  ของการปฏิบัติตามภาระที่ต้องปฏิบัติ | (543,521) |  | (586,020) |  | (543,521) |  | (586,020) |
| หนี้สินที่เกิดจากสัญญา | 303,311 |  | 355,848 |  | 303,311 |  | 355,848 |

**6. สินค้าคงเหลือ**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| ค่าอุปกรณ์และต้นทุนในการบำรุง  รักษารอการรับรู้ | 9,145 |  | 11,046 |  | 9,119 |  | 10,701 |
| รวม | 9,145 |  | 11,046 |  | 9,119 |  | 10,701 |

**7. เงินฝากธนาคารที่มีภาระค้ำประกัน**

เงินฝากธนาคารที่มีภาระค้ำประกัน คือ เงินฝากออมทรัพย์และเงินฝากประจำ ซึ่งบริษัทได้นำไป ค้ำประกันการออกหนังสือค้ำประกันจากธนาคารบางส่วน และบริษัทย่อยได้นำไปค้ำประกันวงเงินสินเชื่อจากธนาคาร

**8. สินทรัพย์ที่มีไว้เพื่อให้เช่า**

รายการเปลี่ยนแปลงของบัญชีสินทรัพย์ที่มีไว้เพื่อให้เช่าสำหรับงวดสามเดือนสิ้นสุดวันที่ 31 มีนาคม 2567 สรุปได้ดังนี้

|  |  |  |  |
| --- | --- | --- | --- |
|  |  |  | พันบาท |
|  |  |  | งบการเงินรวม/  งบการเงินเฉพาะกิจการ |
| ราคาทุน |  |  |  |
| ยอดคงเหลือ ณ วันที่ 31 ธันวาคม 2566 |  |  | 606,488 |
| ซื้อสินทรัพย์เพิ่มระหว่างงวด |  |  | - |
| ค่าเสื่อมราคาสำหรับงวด |  |  | (37,189) |
| ยอดคงเหลือ ณ วันที่ 31 มีนาคม 2567 |  |  | 569,299 |

ณ วันที่ 31 มีนาคม 2567 บริษัทมีจำนวนเงินขั้นต่ำของรายได้ค่าเช่าในอนาคตทั้งสิ้นภายใต้สัญญาเช่าดำเนินงานที่ไม่อาจบอกเลิกได้ แสดงตามจำนวนเงินในสัญญาดังนี้

|  |  |  |  |
| --- | --- | --- | --- |
|  |  |  | พันบาท |
|  |  |  | งบการเงินรวม/  งบการเงินเฉพาะกิจการ |
| ไม่เกิน 1 ปี |  |  | 169,400 |
| เกิน 1 ปี แต่ไม่เกิน 5 ปี |  |  | 487,449 |
| รวม |  |  | 656,849 |

**9. ส่วนปรับปรุงสำนักงานและอุปกรณ์**

รายการเปลี่ยนแปลงของบัญชีส่วนปรับปรุงสำนักงานและอุปกรณ์สำหรับงวดสามเดือนสิ้นสุดวันที่ 31 มีนาคม 2567 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2567 | 3,599 |  | 3,262 |
| ซื้อเพิ่มระหว่างงวด - ราคาทุน | 169 |  | 67 |
| ค่าเสื่อมราคาสำหรับงวด | (342) |  | (312) |
| ตัดจำหน่ายระหว่างงวด | - |  | - |
| รับโอนจากสินทรัพย์สิทธิการใช้สุทธิ | 1,739 |  | 1,739 |
| มูลค่าสุทธิตามบัญชี ณ วันที่ 31 มีนาคม 2567 | 5,165 |  | 4,756 |

**10. สินทรัพย์สิทธิการใช้**

รายการเปลี่ยนแปลงของบัญชีสินทรัพย์สิทธิการใช้ตามสัญญาเช่าอาคาร และอุปกรณ์ สำหรับงวดสามเดือนสิ้นสุดวันที่ 31 มีนาคม 2567 สรุปได้ดังนี้

|  | (หน่วย: พันบาท) | | |
| --- | --- | --- | --- |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชี ณ วันที่ 1 มกราคม 2567 | 16,891 |  | 15,181 |
| เพิ่มระหว่างงวด | - |  | - |
| ค่าเสื่อมราคาสำหรับงวด | (1,290) |  | (1,125) |
| โอนออกไปส่วนปรับปรุงสำนักงานและอุปกรณ์สุทธิ | (1,739) |  | (1,739) |
| มูลค่าสุทธิตามบัญชี ณ วันที่ 31 มีนาคม 2567 | 13,862 |  | 12,317 |

**หนี้สินตามสัญญาเช่า**

มูลค่าตามบัญชีของหนี้สินตามสัญญาเช่าและการเคลื่อนไหวสำหรับงวดสามเดือนสิ้นสุดวันที่ 31 มีนาคม 2567 แสดงได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ณ วันที่ 1 มกราคม 2567 | 18,199 |  | 16,469 |
| เพิ่มขึ้นจากดอกเบี้ย | 421 |  | 398 |
| เงินจ่ายชำระระหว่างงวด | (3,704) |  | (3,525) |
| ณ วันที่ 31 มีนาคม 2567 | 14,916 |  | 13,342 |
| หัก ส่วนที่ถึงกำหนดชำระในหนึ่งปี | (4,521) |  | (3,871) |
| หนี้สินตามสัญญาเช่า - สุทธิจากส่วนที่ถึงกำหนดชำระในหนึ่งปี | 10,395 |  | 9,471 |

ค่าใช้จ่ายเกี่ยวกับสัญญาเช่าที่รับรู้ในรายการต่อไปนี้ในส่วนของกำไรหรือขาดทุน

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| ค่าเสื่อมราคาของสินทรัพย์สิทธิการใช้ | 1,290 |  | 1,125 |
| ดอกเบี้ยจ่ายจากหนี้สินตามสัญญาเช่า | 421 |  | 398 |
| ค่าใช้จ่ายที่เกี่ยวกับสัญญาเช่าระยะสั้น | 47 |  | 5 |
| ค่าใช้จ่ายที่เกี่ยวกับสัญญาเช่าซึ่งสินทรัพย์อ้างอิงมีมูลค่าต่ำ | 4 |  | - |
| รวม | 1,762 |  | 1,528 |

**11. สินทรัพย์ไม่มีตัวตน**

รายการเปลี่ยนแปลงของสินทรัพย์ไม่มีตัวตนสำหรับงวดสามเดือนสิ้นสุดวันที่ 31 มีนาคม 2567 สรุปได้ดังนี้

|  |  |  |  |
| --- | --- | --- | --- |
|  | (หน่วย: พันบาท) | | |
|  | งบการเงินรวม |  | งบการเงิน  เฉพาะกิจการ |
| มูลค่าสุทธิตามบัญชีต้นงวด | 4,346 |  | 157 |
| เพิ่มระหว่างงวด | 16 |  | - |
| ค่าตัดจำหน่ายระหว่างงวด | (529) |  | (6) |
| มูลค่าสุทธิตามบัญชีปลายงวด | 3,833 |  | 151 |

**12. สินทรัพย์ไม่หมุนเวียนอื่น**

รายการเปลี่ยนแปลงของสินทรัพย์ไม่หมุนเวียนอื่นสำหรับงวดสามเดือนสิ้นสุดวันที่ 31 มีนาคม 2567 สรุปได้ดังนี้

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| เงินรอรับคืน | 26,709 |  | 24,376 |  | 26,709 |  | 24,375 |
| สินทรัพย์ไม่หมุนเวียนอื่น | 1,502 |  | 1,502 |  | 1,498 |  | 1,498 |
| รวม | 28,211 |  | 25,878 |  | 28,207 |  | 25,873 |

ณ วันที่ 31 มีนาคม 2567 และ ณ วันที่ 31 ธันวาคม 2566 สินทรัพย์ไม่หมุนเวียนอื่น มีรายละเอียดดังนี้

เงินรอรับคืนจำนวน 20.78 ล้านบาท เป็นเงินรอรับคืนจากการที่บริษัทถูกหน่วยงานรัฐวิสาหกิจสงวนสิทธิการจ่ายเนื่องจากการส่งมอบงานล่าช้า บริษัทอยู่ระหว่างการขอรับเงินคืนตามมาตรการให้ความช่วยเหลือผู้ประกอบการในช่วงการแพร่ระบาดของโรคติดเชื้อไวรัสโคโรนา 2019 ที่ออกโดยกรมบัญชีกลาง โดยฝ่ายบริหารเชื่อมั่นว่าจะได้รับคืนเงินค่าปรับจากหน่วยงานดังกล่าวทั้งจำนวน

เงินรอรับคืนจำนวน 5.93 ล้านบาท และจำนวน 3.59 ล้านบาท ตามลำดับ เป็นเงินรอรับคืนจากการที่ลูกค้าในหน่วยงานรัฐวิสาหกิจสงวนสิทธิการจ่ายเนื่องจากการส่งมอบงานล่าช้า ซึ่งเหตุแห่งความล่าช้าดังกล่าวไม่ได้เกิดจากการปฏิบัติงานของบริษัท และบริษัทได้รายงานสถานการณ์ให้ลูกค้ารับทราบเป็นระยะๆ อย่างต่อเนื่อง ทั้งนี้ฝ่ายบริหารเชื่อมั่นว่าจะได้รับคืนเงินที่ถูกหักจำนวนข้างต้นจากหน่วยงานดังกล่าวทั้งจำนวน

**13. เงินกู้ยืมระยะสั้นจากสถาบันการเงิน**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | อัตราดอกเบี้ย  (ร้อยละต่อปี) | | |  | งบการเงินรวม/  งบการเงินเฉพาะกิจการ | | |
|  | ณ วันที่ 31  มีนาคม 2567 |  | ณ วันที่ 31  ธันวาคม 2566 |  | ณ วันที่ 31  มีนาคม 2567 |  | ณ วันที่ 31  ธันวาคม 2566 |
| เงินกู้ยืมระยะสั้นจากสถาบันการเงิน | - |  | 4.00 |  | - |  | 16,323 |
| รวม |  |  |  |  | - |  | 16,323 |

เงินกู้ยืมระยะสั้นจากสถาบันการเงินของบริษัทปลอดภาระค้ำประกัน และบริษัทย่อยค้ำประกันโดยเงินฝากธนาคาร

**14. เจ้าหนี้การค้าและเจ้าหนี้หมุนเวียนอื่น**

|  |  | | |  | (หน่วย: พันบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2567 |  | ณ วันที่ 31  ธันวาคม 2566 |  | ณ วันที่ 31  มีนาคม 2567 |  | ณ วันที่ 31  ธันวาคม 2566 |
| เจ้าหนี้การค้า - กิจการที่ไม่เกี่ยวข้องกัน | 303,673 |  | 364,679 |  | 297,051 |  | 352,425 |
| เจ้าหนี้หมุนเวียนอื่น | 793 |  | 476 |  | 793 |  | 476 |
| เจ้าหนี้เงินประกันผลงาน | 376 |  | 366 |  | 376 |  | 366 |
| ค่าใช้จ่ายค้างจ่าย | 11,808 |  | 25,180 |  | 10,937 |  | 24,116 |
| รวมเจ้าหนี้การค้าและเจ้าหนี้หมุนเวียนอื่น | 316,650 |  | 390,701 |  | 309,157 |  | 377,383 |

**15. เงินกู้ยืมระยะยาวจากสถาบันการเงิน**

รายการเปลี่ยนแปลงของเงินกู้ยืมระยะยาวจากสถาบันการเงินสำหรับงวดสามเดือนสิ้นสุดวันที่ 31 มีนาคม 2567 และสำหรับปีสิ้นสุดวันที่ 31 ธันวาคม 2566 สรุปได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | งบการเงินรวม/งบการเงินเฉพาะกิจการ | | |
|  |  | ณ วันที่ 31  มีนาคม 2567 |  | ณ วันที่ 31  ธันวาคม 2566 |
| เงินกู้ยืมระยะยาวต้นงวด |  | 68,702 |  | 79,814 |
| รับเงินกู้ยืมในระหว่างงวด |  | - |  | - |
| จ่ายชำระเงินกู้ยืมในระหว่างงวด |  | (2,778) |  | (11,112) |
| เงินกู้ยืมระยะยาวปลายงวด |  | 65,924 |  | 68,702 |
| หัก ส่วนที่ถึงกำหนดชำระภายใน 1 ปี |  | (26,112) |  | (11,112) |
| เงินกู้ยืมระยะยาว - สุทธิ |  | 39,812 |  | 57,590 |
| เจ้าหนี้ทรัสต์รีซีท |  | - |  | 67,128 |
| รวม |  | 39,812 |  | 124,718 |

ณ วันที่ 31 มีนาคม 2567 และ 31 ธันวาคม 2566 บริษัทมีสัญญาเงินกู้ยืมระยะยาวกับสถาบันการเงิน ในประเทศ จำนวน 2 วงเงิน จำนวนวงเงินกู้รวม 90 ล้านบาท เพื่อใช้เป็นเงินทุนหมุนเวียน โดยมีอัตราดอกเบี้ยระหว่างร้อยละ 2-5 ต่อปี ค้ำประกันโดยบรรษัทประกันสินเชื่ออุตสาหกรรมขนาดย่อม (“บสย.”) ทั้งนี้บริษัทต้องปฏิบัติตามเงื่อนไขที่ระบุในสัญญา

ณ วันที่ 31 ธันวาคม 2566 บริษัทมีเจ้าหนี้ทรัสต์รีซีทจำนวน 67.13 ล้านบาท อัตราดอกเบี้ยร้อยละ 5.27 ต่อปี ครบกำหนดชำระในปี ปี 2568 – 2569บริษัทจ่ายชำระครบทั้งจำนวนในไตรมาส 1 ปี 2567

**16. ประมาณการหนี้สินผลประโยชน์ระยะยาวของพนักงาน**

จำนวนเงินประมาณการหนี้สินผลประโยชน์ระยะยาวของพนักงานซึ่งเป็นเงินชดเชยพนักงานเมื่อออกจากงานแสดงได้ดังนี้

|  |  |  |  |  |
| --- | --- | --- | --- | --- |
|  |  | (หน่วย: พันบาท) | | |
|  |  | สำหรับสามเดือนสิ้นสุดวันที่  31 มีนาคม 2567 | | |
|  |  | งบการเงินรวม |  | งบการเงิน  เฉพาะกิจการ |
| ยอดคงเหลือ ณ วันที่ 1 มกราคม 2567 |  | 23,437 |  | 21,125 |
| ต้นทุนบริการในปัจจุบัน |  | 1,010 |  | 870 |
| ต้นทุนดอกเบี้ย |  | 110 |  | 96 |
| ยอดคงเหลือ ณ วันที่ 31 มีนาคม 2567 |  | 24,557 |  | 22,091 |

**17. ใบสำคัญแสดงสิทธิที่จะซื้อหุ้นสามัญของบริษัท**

ที่ประชุมวิสามัญผู้ถือหุ้นครั้งที่ 1/2564 เมื่อวันที่ 17 พฤศจิกายน 2564 ได้มีมติอนุมัติการเพิ่มทุนจดทะเบียนของบริษัทจำนวนไม่เกิน 112.50 ล้านบาท จากทุนจดทะเบียนเดิม 225 ล้านบาท เป็นทุนจดทะเบียน 337.50 ล้านบาท โดยออกหุ้นสามัญเพิ่มทุนจำนวนไม่เกิน 225 ล้านหุ้น มูลค่าที่ตราไว้หุ้นละ 0.50 บาท เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 (“ICN-W1”) ซึ่งจัดสรรให้แก่ผู้ถือหุ้นเดิมตามสัดส่วนการถือหุ้น โดยบริษัทได้ดำเนินการจดทะเบียนเพิ่มทุนกับกระทรวงพาณิชย์เมื่อวันที่ 26 พฤศจิกายน 2564 และมีมติอนุมัติการออกใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 ("ICN-W1") จำนวนไม่เกิน 225 ล้านหน่วย เพื่อจัดสรรให้แก่ผู้ถือหุ้นเดิมของบริษัทตามสัดส่วนการถือหุ้นโดยไม่คิดมูลค่า โดยมีอัตราการจัดสรรเท่ากับ 2 หุ้นเดิม ต่อ 1 หน่วยใบสำคัญแสดงสิทธิ (หากมีเศษจากการคำนวณตามอัตราการจัดสรรให้ปัดเศษทิ้ง) ทั้งนี้ใบสำคัญแสดงสิทธิดังกล่าวจะมีอายุไม่เกิน 2 ปี นับจากวันที่ออกใบสำคัญแสดงสิทธิ (วันที่ 1 ธันวาคม 2564) และมีอัตราการใช้สิทธิตามใบสำคัญแสดงสิทธิ 1 หน่วย ต่อหุ้นสามัญของบริษัท 1 หุ้น ในราคาหุ้นละ 1.00 บาทต่อหุ้น เว้นแต่มีการปรับสิทธิตามเงื่อนไขการปรับสิทธิ มีกำหนดการใช้สิทธิในวันทำการสุดท้ายของเดือนมีนาคม และกันยายนของแต่ละปี ทั้งนี้กำหนดการใช้สิทธิครั้งแรกในวันที่ 31 มีนาคม 2565 โดยยกเว้นเดือนกันยายน 2566 ที่จะไม่มีการกำหนดวันใช้สิทธิ และให้ไปใช้สิทธิครั้งสุดท้ายในวันที่ 30 พฤศจิกายน 2566

ในเดือนมีนาคม 2565 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 1 ("ICN-W1") จำนวน 122.47 ล้านหน่วย ราคาใช้สิทธิหน่วยละ 1.00 บาท รวมเป็นเงิน 122.47 ล้านบาท มีส่วนเกินมูลค่าหุ้นสามัญจำนวน 61.24 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 122.47 ล้านหุ้น มูลค่าหุ้นละ 0.50 บาท เป็นจำนวนเงิน 61.24 ล้านบาท กับกระทรวงพาณิชย์เมื่อวันที่ 5 เมษายน 2565 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 12 เมษายน 2565

ในเดือนกันยายน 2565 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 2 ("ICN-W1") จำนวน 45.44 ล้านหน่วย ราคาใช้สิทธิหน่วยละ 1.00 บาท รวมเป็นเงิน 45.44 ล้านบาท มีส่วนเกินมูลค่าหุ้นสามัญจำนวน 22.72 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 45.44 ล้านหุ้น มูลค่าหุ้นละ 0.50 บาท เป็นจำนวนเงิน 22.72 ล้านบาท กับกระทรวงพาณิชย์เมื่อวันที่ 6 ตุลาคม 2565 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 10 ตุลาคม 2565

ในเดือนมีนาคม 2566 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 3 ("ICN-W1") จำนวน 12.14 ล้านหน่วย ราคาใช้สิทธิหน่วยละ 1.00 บาท รวมเป็นเงิน 12.14 ล้านบาท มีส่วนเกินมูลค่าหุ้นสามัญจำนวน 6.07 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 12.14 ล้านหุ้น มูลค่าหุ้นละ 0.50 บาท เป็นจำนวนเงิน 6.07 ล้านบาท กับกระทรวงพาณิชย์เมื่อวันที่ 4 เมษายน 2566 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 10 เมษายน 2566

ในเดือนพฤศจิกายน 2566 บริษัทได้รับเงินค่าหุ้นจากการใช้สิทธิตามใบสำคัญแสดงสิทธิที่จะซื้อหุ้นสามัญ ครั้งที่ 4 ("ICN-W1") จำนวน 42.05 ล้านหน่วย ราคาใช้สิทธิหน่วยละ 1.00 บาท รวมเป็นเงิน 42.05 ล้านบาท มีส่วนเกินมูลค่าหุ้นสามัญจำนวน 21.02 ล้านบาท บริษัทได้จดแจ้งการเปลี่ยนแปลงทุนเรียกชำระ จำนวนหุ้นสามัญ 42.05 ล้านหุ้น มูลค่าหุ้นละ 0.50 บาท เป็นจำนวนเงิน 21.02 ล้านบาท กับกระทรวงพาณิชย์เมื่อวันที่ 7 ธันวาคม 2566 และตลาดหลักทรัพย์แห่งประเทศไทยรับหุ้นเพิ่มทุนดังกล่าวเป็นหลักทรัพย์จดทะเบียนเมื่อวันที่ 13 ธันวาคม 2566

สำหรับปี 2565 การใช้สิทธิตามใบสำคัญแสดงสิทธิที่จะซื้อหุ้นสามัญ จำนวน 167.92 ล้านหน่วย ราคาใช้สิทธิหน่วยละ 1.00 บาท รวมเป็นเงิน 167.92 ล้านบาท มีส่วนเกินมูลค่าหุ้นสามัญจำนวน 83.96 ล้านบาท

สำหรับปี 2566 การใช้สิทธิตามใบสำคัญแสดงสิทธิที่จะซื้อหุ้นสามัญ จำนวน 54.18 ล้านหน่วย ราคาใช้สิทธิหน่วยละ 1.00 บาท รวมเป็นเงิน 54.18 ล้านบาท มีส่วนเกินมูลค่าหุ้นสามัญจำนวน 27.09 ล้านบาท

**18. ค่าใช้จ่ายภาษีเงินได้**

ภาษีเงินได้นิติบุคคลระหว่างงวดคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ส่วนประกอบหลักของค่าใช้จ่าย (รายได้) ภาษีเงินได้สำหรับงวดสามเดือนสิ้นสุดวันที่ 31 มีนาคม 2567 และ 2566 สรุปได้ดังนี้

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | |
|  | งบการเงินรวม | | | |  | | งบการเงินเฉพาะกิจการ | | |
|  | 2567 |  | 2566 |  | | 2567 | |  | 2566 |
| **ค่าใช้จ่าย (รายได้) ภาษีเงินได้ที่แสดงอยู่ในกำไรขาดทุน:** |  |  |  |  | |  | |  |  |
| **ภาษีเงินได้ปัจจุบัน:** |  |  |  |  | |  | |  |  |
| ภาษีเงินได้นิติบุคคลระหว่างงวด | 6,370 |  | 7,596 |  | | 6,083 | |  | 7,507 |
| **ภาษีเงินได้รอการตัดบัญชี:** |  |  |  |  | |  | |  |  |
| ภาษีเงินได้รอการตัดบัญชีจากการเกิดผลแตกต่างชั่วคราว | (281) |  | 495 |  | | (153) | |  | 604 |  |
| รวม | 6,089 |  | 8,091 |  | | 5,930 | |  | 8,111 |

**19. กำไรต่อหุ้น**

กำไรต่อหุ้นขั้นพื้นฐานคำนวณโดยหารกำไรสุทธิสำหรับงวด (ไม่รวมกำไรขาดทุนเบ็ดเสร็จอื่น) ด้วยจำนวนหุ้นสามัญถัวเฉลี่ยที่ถ่วงน้ำหนักที่ออกและเรียกชำระแล้วในระหว่างงวด

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นสามัญ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดกับจำนวนถัวเฉลี่ยถ่วงน้ำหนักของหุ้นสามัญที่บริษัทอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

ในกรณีที่ใบสำคัญแสดงสิทธิที่จะซื้อหุ้นสามัญของบริษัทมีราคาใช้สิทธิสูงกว่าราคาตลาดของหุ้นสามัญถัวเฉลี่ยในระหว่างงวดจะไม่มีการแสดงผลกระทบของหุ้นสามัญเทียบเท่าปรับลด และไม่กระทบต่อกำไรต่อหุ้นปรับลด

กำไรต่อหุ้นขั้นพื้นฐานและกำไรต่อหุ้นปรับลด แสดงการคำนวณได้ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินรวม | | | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2567 |  | 2566 |  | 2567 |  | 2566 |  | 2567 |  | 2566 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 21,322 |  | 31,644 |  | 672,100 |  | 618,054 |  | 0.03 |  | 0.05 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  |  |  | 8,162 |  |  |  |  |
| **กำไรต่อหุ้นปรับลด** | 21,322 |  | 31,644 |  | 672,100 |  | 626,216 |  | 0.03 |  | 0.05 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | งบการเงินเฉพาะกิจการ | | | | | | | | | | |
|  | สำหรับงวดสามเดือนสิ้นสุดวันที่ 31 มีนาคม | | | | | | | | | | |
|  | กำไรสำหรับงวด | | |  | จำนวนหุ้นสามัญ  ถัวเฉลี่ยถ่วงน้ำหนัก | | |  | กำไรต่อหุ้น | | |
|  | 2567 |  | 2566 |  | 2567 |  | 2566 |  | 2567 |  | 2566 |
|  | (พันบาท) |  | (พันบาท) |  | (พันหุ้น) |  | (พันหุ้น) |  | (บาท) |  | (บาท) |
| **กำไรต่อหุ้นขั้นพื้นฐาน** |  |  |  |  |  |  |  |  |  |  |  |
| กำไรส่วนที่เป็นของผู้ถือหุ้นของบริษัท | 21,091 |  | 31,839 |  | 672,100 |  | 618,054 |  | 0.03 |  | 0.05 |
| **ผลกระทบของหุ้นสามัญเทียบเท่าปรับลด** |  |  |  |  |  |  |  |  |  |  |  |
| ใบสำคัญแสดงสิทธิที่จะซื้อหุ้นสามัญของ  บริษัท (ICN-W1) |  |  |  |  |  |  | 8,162 |  |  |  |  |
| **กำไรต่อหุ้นปรับลด** | 21,091 |  | 31,839 |  | 672,100 |  | 626,216 |  | 0.03 |  | 0.05 |

**20. ส่วนงานดำเนินงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทและบริษัทย่อยที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทและบริษัทย่อยคือ คณะกรรมการบริษัท บริษัทและบริษัทย่อยดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ ขายและให้บริการ ติดตั้งงานระบบโทรคมนาคมและดำเนินธุรกิจในเขตภูมิศาสตร์เดียว คือ ประเทศไทย บริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

ข้อมูลเกี่ยวกับลูกค้ารายใหญ่

สำหรับงวดสามเดือนสิ้นสุดวันที่ 31 มีนาคม 2567 และ 2566 บริษัทมีรายได้จากลูกค้ารายใหญ่เป็นหน่วยงานรัฐวิสาหกิจ เป็นจำนวนเงิน 160.17 ล้านบาท และ 280.53 ล้านบาท ตามลำดับ

**21. เครื่องมือทางการเงิน**

21.1 สัญญาซื้อขายเงินตราต่างประเทศล่วงหน้า

บริษัทได้ทำสัญญาซื้อขายเงินตราต่างประเทศล่วงหน้าเพื่อลดความเสี่ยงจากความผันผวนของ เจ้าหนี้การค้า และเจ้าหนี้อื่นที่เป็นสกุลเงินตราต่างประเทศ

ณ วันที่ 31 มีนาคม 2567 บริษัทมีสัญญาซื้อเงินตราต่างประเทศล่วงหน้าคงเหลืออยู่สามารถสรุปได้ดังนี้

|  |  |  |  |  |  |  |
| --- | --- | --- | --- | --- | --- | --- |
| สกุลเงิน |  | จำนวนเงินตราต่างประเทศ  (หลักพัน) |  | จำนวนเงินตามสัญญา  (พันบาท) |  | มูลค่ายุติธรรม  (พันบาท) |
| USD |  | 39 |  | 1,384 |  | 1,417 |

21.2 การวัดมูลค่ายุติธรรม

การวิเคราะห์เครื่องมือทางการเงินที่วัดมูลค่าด้วยมูลค่ายุติธรรมจำแนกตามวิธีการประมาณมูลค่าความแตกต่างของระดับชั้นของมูลค่ายุติธรรม สามารถแสดงได้ดังนี้

ระดับที่ 1 ใช้ข้อมูลราคาเสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน

ระดับที่ 2 ใช้ข้อมูลอื่นนอกเหนือจากราคาเสนอซื้อขายซึ่งรวมอยู่ในระดับ 1 ที่สามารถสังเกตได้ โดยตรง (ได้แก่ ข้อมูลราคาตลาด) หรือโดยอ้อม (ได้แก่ ข้อมูลที่คำนวณมาจากราคาตลาด) สำหรับสินทรัพย์หรือหนี้สินนั้น

ระดับที่ 3 ใช้ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น

มูลค่ายุติธรรมสุทธิ

ณ วันที่ 31 มีนาคม 2567 มูลค่ายุติธรรมสุทธิของสัญญาซื้อเงินตราต่างประเทศล่วงหน้ามีสถานะเป็นสินทรัพย์สุทธิจำนวน 0.03 ล้านบาท ซึ่งแสดงไว้ในรายการ “สินทรัพย์หมุนเวียนอื่น” ในงบแสดงฐานะการเงิน

มูลค่ายุติธรรมของสัญญาแลกเปลี่ยนเงินตราต่างประเทศล่วงหน้ากำหนดโดยใช้อัตราตลาดของแต่ละสัญญาที่คำนวณโดยสถาบันการเงินของบริษัท ณ วันที่ในงบแสดงฐานะการเงิน

มูลค่ายุติธรรมของสัญญาอนุพันธ์ทางการเงิน ได้แก่ สัญญาแลกเปลี่ยนเงินตราต่างประเทศล่วงหน้ากำหนดโดยใช้อัตราตลาดซึ่งสะท้อนความเสี่ยงด้านการให้สินเชื่อของบริษัทที่คำนวณโดยสถาบันการเงินของบริษัท ณ วันที่ในงบแสดงฐานะการเงิน การวัดมูลค่าโดยใช้เทคนิคการประเมินมูลค่านี้ใช้ประโยชน์สูงสุดจากข้อมูลในตลาดที่สังเกตได้ที่มีอยู่และอ้างอิงจากประมาณการของบริษัทเองมาใช้น้อยที่สุดเท่าที่เป็นไปได้ ซึ่งถือเป็นการวัดมูลค่ายุติธรรมระดับที่ 2

**22. ภาระผูกพันและหนี้สินที่อาจเกิดขึ้น**

22.1 ภาระผูกพันเกี่ยวกับสัญญาเช่า และสัญญาบริการ

บริษัทและบริษัทย่อยได้เข้าทำสัญญาเช่า และสัญญาบริการที่เกี่ยวข้องกับการเช่าอาคาร พื้นที่ในอาคาร อุปกรณ์สำนักงานและรถยนต์ อายุของสัญญามีระยะเวลาตั้งแต่ 1 ถึง 4 ปี

บริษัทและบริษัทย่อยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานและสัญญาบริการที่บอกเลิกไม่ได้ ดังนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31  มีนาคม 2567 |  | ณ วันที่ 31 ธันวาคม 2566 |  | ณ วันที่ 31 มีนาคม 2567 |  | ณ วันที่ 31 ธันวาคม 2566 |
| จ่ายชำระ |  |  |  |  |  |  |  |
| ภายใน 1 ปี | 0.54 |  | 0.65 |  | 0.40 |  | 0.50 |
| มากกว่า 1 ปี | - |  | - |  | - |  | - |

22.2 ภาระผูกพันเกี่ยวกับการขายและให้บริการตามสัญญา

ณ วันที่ 31 มีนาคม 2567 และวันที่ 31 ธันวาคม 2566 บริษัทและบริษัทย่อยมีสัญญาขายสินค้าและบริการกับลูกค้า ซึ่งยังไม่ได้ส่งมอบหรือให้บริการจำนวนประมาณ 1,774 ล้านบาท และ 1,822 ล้านบาท (งบเฉพาะกิจการ 1,715 ล้านบาท และ 1,782 ล้านบาท) ตามลำดับ

22.3 การค้ำประกัน

22.3.1 บริษัทและบริษัทย่อยมีหนังสือค้ำประกันซึ่งออกโดยธนาคารในนามบริษัทและบริษัทย่อย ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของบริษัทและบริษัทย่อย โดยประกอบด้วยหนังสือค้ำประกันดังต่อไปนี้

|  |  | | |  | (หน่วย: ล้านบาท) | | |
| --- | --- | --- | --- | --- | --- | --- | --- |
|  | งบการเงินรวม | | |  | งบการเงินเฉพาะกิจการ | | |
|  | ณ วันที่ 31 มีนาคม 2567 |  | ณ วันที่ 31  ธันวาคม 2566 |  | ณ วันที่ 31 มีนาคม 2567 |  | ณ วันที่ 31  ธันวาคม 2566 |
| ค้ำประกันการปฏิบัติงานตามสัญญา | 447 |  | 445 |  | 446 |  | 442 |
| ค้ำประกันการชำระคืนเงินรับล่วงหน้า | 107 |  | 107 |  | 107 |  | 107 |
| ค้ำประกันการยื่นซองประกวดราคา | 20 |  | 40 |  | 19 |  | 33 |
| รวม | 574 |  | 592 |  | 572 |  | 582 |

ณ วันที่ 31 มีนาคม 2567 และวันที่ 31 ธันวาคม 2566 วงเงินสินเชื่อของหนังสือค้ำประกันดังกล่าวบางส่วนข้างต้นค้ำประกันด้วยเงินฝากออมทรัพย์และเงินฝากประจำของบริษัทและบริษัทย่อย

22.3.2 ณ วันที่ 31 มีนาคม 2567 บริษัทมีเลตเตอร์ออฟเครดิตคงเหลืออยู่รวมเป็นจำนวน 0.04 ล้านเหรียญสหรัฐอเมริกา (31 ธันวาคม 2566 : บริษัทไม่มีเลตเตอร์ออฟเครดิตคงเหลือ)

**23. เหตุการณ์ภายหลังรอบระยะเวลารายงาน**

เมื่อวันที่ 22 เมษายน 2567 ที่ประชุมสามัญผู้ถือหุ้นของบริษัทได้มีมติอนุมัติ ดังนี้

23.1 อนุมัติจ่ายเงินปันผลสำหรับผลการดำเนินงานประจำปี 2566 ในอัตราหุ้นละ 0.23 บาท รวมเป็นเงินทั้งสิ้น 148 ล้านบาท โดยบริษัทได้จ่ายเงินปันผลระหว่างกาลในอัตราหุ้นละ 0.15 บาท รวมเป็นเงิน 94 ล้านบาท ไปแล้วเมื่อวันที่ 8 ธันวาคม 2566 ส่วนที่เหลือในอัตราหุ้นละ 0.08 บาท รวมเป็นเงิน 54 ล้านบาท กำหนดการจ่ายในเดือนพฤษภาคม 2567

23.2 อนุมัติลดทุนจดทะเบียนของบริษัทจำนวน 1.45 ล้านบาท จากทุนจดทะเบียนเดิม 337.50 ล้านบาท เป็นทุนจดทะเบียนใหม่ 336.05 ล้านบาท โดยการตัดหุ้นจดทะเบียนที่ยังมิได้นำออกจำหน่ายจำนวน 2.90 ล้านหุ้น มูลค่าที่ตราไว้หุ้นละ 0.50 บาท ซึ่งเป็นหุ้นที่เหลือจากการจัดสรรเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทที่จัดสรรให้แก่ผู้ถือหุ้นเดิมตามสัดส่วนการถือหุ้น (ICN-W1) และแก้ไขเพิ่มเติมหนังสือบริคณห์สนธิของบริษัท ข้อ 4 เพื่อให้สอดคล้องกับการลดทุนจดทะเบียนของบริษัท

**24. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทเมื่อวันที่ 9 พฤษภาคม 2567

ขอรับรองว่าเป็นรายการอันถูกต้องและเป็นจริง

......................................... ...........................................

นายรณภูมิ รุ่งเรืองผล นายพรชัย กรัยวิเชียร

กรรมการ